
Татарстан Рәисе Рөстәм Миңнеханов Федераль салым хезмәте җитәкчесе Даниил Егоров белән очрашты. Очрашу Б.Рәмиев исемендәге ИТ-паркта узды.

Очрашуда Федераль салым хезмәте белән Татарстан Хөкүмәте арасында хезмәттәшлекнең нәтиҗәле системасын үстерү, бизнесны ачык һәм уңайлы алып бару өчен шартлар тудыру, шулай ук республиканың салым салу өлкәсендәге кайбер проектларда катнашуы турында фикер алыштылар.

Казанга визиты кысаларында Даниил Егоров Россия Федераль салым хезмәте коллегиясенең киңәйтелгән утырышын, шулай ук «Россия Федераль салым хезмәте - бергә киләчәкне булдырып» панель дискуссиясен уздырачак.
Татарстан Рәисе Федераль салым хезмәте җитәкчесе Даниил Егоров белән очрашты